**Obec Lemešany**

**OCÚ** **Lemešany 186** **082 03** **Lemešany**

––––––––––––––––––––––––––––––––––––––––––––––––––––––––––––––––––––––––––

Spis č. 287/2022/Be v Lemešanoch dňa: 10.8.2022

**Informácia o začatí konania**

 Obec Lemešany, určená podľa § 68 písm. q), zákona č. 543/2002 Z. z. o ochrane prírody a krajiny v znení neskorších predpisov (ďalej „len zákon“) Okresným úradom Prešov, odborom starostlivosti  o životné prostredie, oddelením ochrany prírody a vybraných zložiek životného prostredia, Námestie mieru č. 2, 081 92 Prešov, ako príslušný orgán štátnej správy v prvom stupni vo veciach ochrany drevín podľa § 69 ods. 1 písm. d), e) a ods. 3 (*ak je na konanie o vydaní súhlasu na výrub dreviny príslušná obec, ktorá je zároveň žiadateľom o vydanie súhlasu na výrub, okresný úrad určí, ktorá obec vykoná konanie o vydanie súhlasu na výrub dreviny)* zákona, **informuje** **o začatí správneho konania podľa § 82 ods. 7 zákona vo veci vydania súhlasu na výrub dreviny/drevín vo verejnej zeleni mesta Prešov.**

**Stručný opis predmetu konania.**

Žiadateľ: Mesto Prešov, Mestský úrad v Prešove, Hlavná 73, 080 01 Prešov.

Druh a počet kusov dreviny/drevín:

Pagaštan konský – 5 ks s obvodom kmeňa 209 cm, 259 cm, 248 cm, 250 cm, 248 cm;

Javor mliečny – 8 ks s obvodom kmeňa 204 cm, 155 cm, 152 cm, 164 cm, 181 cm, 58 cm, 167 cm, 188 cm

tuja západná – 1 ks s obvodom kmeňa 209 cm,

lipa malolistá – 1 ks s obvodom kmeňa 134 cm,

Kry:

Hlohyňa šarlátová, ruža šípová, baza čierna – o výmere 22 m²

Pozemok, na ktorom dreviny rastú: parc. č. KNC 711, 9677/1, 9677/2, 9676, 9678, 9679/2, 9679/3, 9679/4, 572, 571/1, 571/2, 568/2 v k. ú. Prešov (stavba: Kmeťovo stromoradie, záhrada umenia Prešov).

Dôvod výrubu: Na výrub navrhované stromy a kry sú náletové a poškodené dreviny v nevyhovujúcom zdravotnom stave, pričom kry sú v novej dispozícii v kolízii s navrhovanou úpravou spevnených plôch. Vychádzajúc z nového riešenia priestoru bolo na výrub navrhnutých 15 ks stromov a 22 m2 krov. V zmysle zákona č. 543/2002 Z. z. o ochrane prírody a krajiny v znení neskorších predpisov a vyhlášky Ministerstva životného prostredia SR č. 158/2014, ktorým sa mení a dopĺňa vyhláška Ministerstva životného prostredia SR č. 24/2003 Z. z., ktorou sa vykonáva zákon NR SR č. 543/2002 Z. z. o ochrane prírody a krajiny v znení neskorších predpisov – podľa § 47 je potrebné dávať žiadosť o povolenie na výrub pre 15 ks stromov a  22 m² plochy krov. Spoločenská hodnota stromov, pre ktoré je potrebné dávať žiadosť o výrub bola stanovená na 27 068,77 €. Spoločenská hodnota solitérnych krov a plochy krov bola stanovená na 625,97 €. Celková spoločenská hodnota je 27 694,74 €.

Podľa § 82 ods. 7 zákona, správny orgán určuje lehotu na doručenie písomného alebo elektronického potvrdenia záujmu byť účastníkom v tomto správnom konaní v zmysle § 82 ods. 3 zákona – **do 5 pracovných dní odo dňa zverejnenia tohto oznámenia.**

**Termín zverejnenia: od 10.8.2020 do 16.8.2022**

Potvrdenie záujmu byť účastníkom v tomto správnom konaní je potrebné doručiť na:

Písomne na adresu: **Obecný úrad Lemešany č. 186, 082 03 Lemešany,**

alebo elektronicky v súlade s § 19 ods. 1 zákona č. 71/1967 Zb. o správnom konaní (správny poriadok) v znení neskorších predpisov.

**Ing. Marko Bučko**

**starosta obce Lemešany**